पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। प्रदेश में उच्च शिक्षा से संबद्ध निजी कॉलेजों में चल रहे प्रोफेशनल पाठ्यक्रमों की पढ़ाई इंदौर की अपेक्षा भोपाल में सस्ती है। बीबीए, बीसीए व बीकॉम (कम्प्यूटर एप्लीकेशन) जैसे कोर्स की फीस भोपाल के मुकाबले इंदौर में कहीं ज्यादा है।
उच्च शिक्षा विभाग के पोर्टल पर जिलेवार निजी कॉलेजों में संचालित बीबीए व बीसीए जैसे प्रोफेशनल पाठ्यक्रमों की जो सालाना फीस बताई जा रही है, वो छात्रों की उम्मीद से कहीं परे है। भोपाल के अधिकांश निजी कॉलेजों में बीबीए व बीसीए की फीस 15 से 25 हजार रुपए के बीच है। वहीं, इंदौर के कॉलेजों में यह फीस 15 से 66 हजार रुपए सालाना है। जानकारों की मानें तो गैर इंजीनियरिंग निजी कॉलेजों के लिए बीबीए, बीसीए व बीकॉम (कम्प्यूटर एप्लीकेशन) जैसे कोर्स बीई व बीफॉर्मा के विकल्प बने हुए हैं।
उच्च शिक्षा से संबद्ध निजी कॉलेजों की फीस तय करने के लिए कोई विनियामक आयोग न होने के कारण हर कॉलेज ने अपने हिसाब से इन पाठ्यक्रमों की फीस तय कर रखी है। प्रदेश के चारों प्रमुख शहरों के निजी कॉलेजों की फीस पर नजर डालें तो ग्वालियर के कॉलेज भी अब भोपाल को पीछे छोड़ते नजर आ रहे हैं। ग्वालियर के ही कई कॉलेजों में इन पाठ्यक्रमों की फीस भोपाल के कॉलेजों से कहीं ज्यादा है।
ग्वालियर में सबसे ज्यादा कॉलेज : कॉलेजों की संख्या के लिहाज से भी भोपाल व इंदौर, ग्वालियर से पीछे हो गए हैं। भोपाल में सभी कैटेगरी के मिलाकर कुल 69 कॉलेज हैं, जबकि, इंदौर में 72 व ग्वालियर में कॉलेजों की संख्या 87 तक पहुंच गई है। हालांकि, इनकी तुलना में जबलपुर में अभी केवल 51 कॉलेज हैं।
शहरवार कॉलेजों की संख्या
शहर सरकारी निजी अनुदान प्राप्त
भोपाल 11 54 4
इंदौर 11 56 5
ग्वालियर 11 69 4
जबलपुर 12 29 10
शहरवार कोर्स की फीस (रुपए में)
भोपाल
बीबीए 15000-25000
बीसीए 15000-25000
बीकॉम (कम्प्यूटर एप्लीकेशन) 10000-22000
इंदौर
बीबीए 17000-66500
बीसीए 15000-44000
बीकॉम (कम्प्यूटर एप्लीकेशन) 12000-31500
ग्वालियर
बीबीए 10000-38000
बीसीए 10000-38000
बीकॉम (कम्प्यूटर एप्लीकेशन) 7500-34000
जबलपुर
बीबीए 9825-16255
बीसीए 8000-17000
बीकॉम (कम्प्यूटर एप्लीकेशन) 3380-11895
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mag_Deva mai_Deva mai_Deva bho_Deva mai_Deva mai_Deva hin_Deva mai_Deva npi_Deva bho_Deva kas_Deva bho_Deva npi_Deva bho_Deva kas_Deva mai_Deva npi_Deva bho_Deva kas_Deva mai_Deva npi_Deva bho_Deva kas_Deva zho_Hant eng_Latn